cyanic-selkie/wikianc huggingface dataset:
The Allman Brothers Band av The Allman Brothers Band
Albumet vart spelt inn og miksa i løpet av to veker i Atlantic Studios i New York City. Mange av songane vart spelte på konsertane til bandet i månadane før albumet km ut og kombinerte blues, jazz og country i forskjellig grad. Albumet inneheld omarbeidde versjonar av «Trouble No More» og «Don't Want You No More», i tillegg til kjende, originalar som «Dreams», som synte jazzpåverknaden til bandet, og «Whipping Post», som vart ein publikumsfavoritt. Det var meininga at gruppa skulle arbeide med produsenten Tom Dowd (som hadde arbeidd med Cream og John Coltrane), men han var oppteken, og dei valde i staden å gå i studio med huslydteknikaren Adrian Barber. Plateomslaget vart fotografert i Macon og området kring.
Plata selde i starten dårleg og gjekk inn lågt påBillboard Top 200 Pop Albums-lista. Trass i dette fekk albumet god kritikk i magasin som Rolling Stone, som kalla det «subtilt, ærleg og rørande». Etter bandet vart meir kjend tidleg i 1970-åra, vart dette og det neste albumet, Idlewild South (1970), gjeve ut i lag som Beginnings. Sidan bandet mislikte den originale miksen til Barber, vart albumet miksa på nytt av Tom Dowd. I 1973 hadde Beginnings seld til gullplate for 500 000 selde eksemplar, i følgje Recording Industry Association of America.
I 2016 kom ei luksusutgåve av albumet ut på Mercury Records med den originale stereomiksen til Adrian Barber frå 1969 og stereomiksen til Tom Dowd for Beginnings frå 1973.
Innhald
Alle songar skrivne av Gregg Allman, bortsett frå der andre er nemnde.
Medverkande
All info frå plateomslaget.
Antonello Carozza
Antonio Carozza, betre kjend som Antonello Carozza, er ein italiensk songar, låtskrivar, komponist, musikkprodusent, pianist og røystpedagog.
Evrovidenie-2010
Carozza deltok i Evrovidenie-2010, den russiske uttakinga til Eurovision Song Contest 2010 i Bærum i Noreg, med songen «Senza respiro». Han deltok under namnet Antonello Carozza, og songen vart framført på italiensk. Bidraget enda på åttandeplass.
OGAE Second Chance Contest 2010
Bidraget i den russiske uttakinga til Eurovision Song Contest 2010 vart vald ut av medlemmar i OGAE Russland til å representere Russland i OGAE Second Chance Contest 2010 i Køpenhavn i Danmark. Bidraget enda på 15. plass med 11 poeng; fem frå Malta, tre frå Aserbajdsjan, to frå Armenia og eitt frå Andorra.
Junior Eurovision Song Contest 2013
Saman med Massimiliano Messieri, Michele Perniola og Piero Romitelli skreiv han det sanmarinske bidraget i Junior Eurovision Song Contest 2013 i Kiev i Ukraina. Songen, «O-o-O Sole intorno a me», vart vald av Radiotelevisione della Repubblica di San Marino, og framført på italiensk av Perniola. Carozza deltok denne gongen under fødenamnet Antonio Carozza. San Marino enda på tiandeplass med 42 poeng; fire frå Armenia og Russland, tre frå Kviterussland og Georgia, to frå Aserbajdsjan, Malta, Moldova, Sverige og Nederland og eitt frå Ukraina. San Marino fekk i tillegg fem poeng frå barnejuryen og kvart land fekk tolv bonuspoeng for å unngå at nokon ville ende opp utan poeng. Det var fyrste gongen San Marino deltok i ein Eurovision-finale.
Junior Eurovision Song Contest 2014
Han skreiv «Breaking My Hearts» for San Marino til Junior Eurovision Song Contest 2014 i Marsa på Malta. Songen vart skriven saman med Luca Medri, Chris Lapolla og The Peppermints. The Peppermints framførte songen i finalen, og enda på 15. plass med 21. poeng; åtte frå Italia og eitt frå Malta. I tillegg fekk alle landa tolv poeng for at ingen land skulle stå att utan poeng.
Fíli gia pánta
«Fíli gia pánta» er ein song frå 2003, skriven og framført av Nikólas Ganópoulos.
Fylkesveg 545 (fleirtyding)
Fylkesveg 545 finst i fleire fylke i Noreg:
Fíli gia pánta
«Fíli gia pánta» var eit av bidraga i Eurovision Junior 2003, den greske uttakinga til Junior Eurovision Song Contest 2003 i København i Danmark. Songen vart framført på gresk av Nikólas Ganópoulos. Bidraget vann tevlinga med 5 009 røyster.
I den fyrste utgåva av Junior Eurovision Song Contest, Junior Eurovision Song Contest 2003, debuterte Hellas med «Fíli gia pánta», framført på gresk av Nikólas Ganópoulos. Reglane var òg slik at ein måtte skrive songen sjølv. «Fíli gia pánta» av Nikólas Ganópoulos var det fyrste bidraget som vart framført i Junior Eurovision Song Contest, og det fyrste bidraget som vart framført på gresk. Hellas enda på åttandeplass med 53 poeng; tolv frå Kypros, sju frå Kroatia, Noreg og Storbritannia, fem frå Lativa og Romania, tre frå Sverige og eitt frå Kviterussland, Makedonia, Polen, Danmark og Nederland.
Al-Miqyadah
Al-Miqyadah er ein landsby vest i det sentrale Jemen. Han ligg i San‘a’ guvernement.
Tofiq Bəhramov adına Respublika Stadionu
Tofiq Bəhramov adına Respublika Stadionu er eit stadion i Baku i Aserbajdsjan. Han vert mest nytta til fotballkampar og fungerer som heimebane for FK Baku og det aserbajdsjanske herrelandslaget i fotball og har ein kapasitet på 30 000, noko som gjer han til den største arenaen i landet.
Eurovision Song Contest 2012
I 2011 vart det sett av 10 millionar dollar frå statsbudsjettet i Aserbajdsjan til reparering og ombygging av stadionet, så han kunne verta nytta som ein potensiell arena for Eurovision Song Contest 2012. 25. januar 2012 vart det klårt at det var Bakı Kristal Zalı som skulle vere arena for tevlinga. Stadionet vart likevel ombygd, mellom anna med tak over tribunane.
Ytterby kyrkje
Ytterby kyrkje var ei kyrkje i Ytterby i Kungälv kommune i Bohuslän. Dette området tilhøyrer no Sverige, men i mellomalderen, då kyrkja vart bygd, var det ein del av Noreg. Kyrkja var oppført i romansk stil rundt 1100. Kyrkja vart delvis riven på 1800-talet, og står i dag som ein ruin.
Då kyrkja vart oppført på 1100-talet, låg ho like ved Konghelle, som var ein av Noregs største byar på denne tida. I Borgartingslova, lova som gjaldt for Vika, vert det fortalt at det var seks fylkeskyrkjer i Vika, og at ei av dei låg i Konghelle. Ytterby kyrkje kan ha vore denne kyrkja.
Ulrich Wehling
Ulrich Wehling er ein tysk tidlegare kombinertløpar frå Halle som representerte Aust-Tyskland. Han vart olympisk meister tre gongar på rad i tida 1972-80, og vart verdsmeister i 1974. Wehling vann ein medalje i alle dei internasjonale meisterskapane han deltok i og stod nesten alltid på pallen i dei større internasjonale kombinerttevlingane.
Frå 1982 var Wehling generalsekretær i det nasjonale skiforbundet i Aust-Tyskland. Sidan 1992 har han vore sportsdirektør for kombinert i Det internasjonale skiforbundet (FIS), og busett i Sveits.
Aktiv
Wehling debuterte internasjonalt med ein fjerdeplass i Svenska skidspelen i Falun i 1971. Året etter vart han olympisk meister under vinter-OL 1972. Han vann då ein klar siger, andremann Rauno Miettinen frå Finland var nærare åtte poeng bakom. I 1973-sesongen kom Wehling på andreplassen i Svenska Skidspelen, berre slått av landsmannen Hans Hartleb. Etter å ha vorte verdsmeister i Falun i 1974, vann Wehling i 1975 rubbel og bit i kombinert i dei nordiske skileikane; Lahti-spelen, Svenska Skidspelen og Holmenkollrenna, einast i Lahti makta konkurrentane gje han kamp om sigeren.
Wehling forsvara OL-tittelen i Innsbruck i 1976, og vann same sesongen kombinertrennet i Holmenkollen for andre gong. I 1977 gjekk han til topps i Holmenkollen for tredje gong, men måtte nøye seg med tredjeplassen i Lahti bakom landsmannen Konrad Winkler og Rauno Miettinen. Nett desse to, Winkler og Miettinen, plasserte seg føre Wehling på resultatlista i ski-VM 1978 i nettopp Lahti, dermed vart pallplasseringane dei same i dei to tevlingane, som altså gjekk føre seg i same hoppbakken og dei same løypene.
I 1979 vann Wehling kombinertøvinga i Svenska Skidspelen framom Tom Sandberg, med Hallstein Bøgseth på tredjeplass. Wehling vann i Lake Placid i 1980 sitt tredje strake OL-gull i kombinert, ein prestasjon ingen andre har makta.
Wehling vart tildelt Holmenkollmedaljen i 1976.
Stora Levene
Stora Levene er ein tettstad i Vara kommun i Västra Götalands län i landskapet Västergötland i Sverige. I 2005 hadde tettstaden 802 innbyggjarar.
Venture Dome
Venture Dome er ein stor, isdekt kuppel med store bresprekkar kring 60 km sør for Tvitoppen i Mac. Robertson Land. Isen vart sett av fleire grupper som reiste sør frå Mawson-stasjonen sidan 1957, men vart omgått. I 1967 valde landmålaren J. Manning under ANARE (Australian National Antarctic Research Expeditions) ei rute gjennom bresprekkane og oppretta ein tellurometerstasjon her. Han fekk dette namnet av ANARE for å syne til faren som vart tekene då ein kryssa denne isen.
Stora Mellby
Stora Mellby er ein svensk tettstad i Alingsås kommun i Västra Götalands län i landskapet Västergötland. I 2005 hadde tettstaden 305 innbyggjarar. .
Ard
Ard (frå latin aratrum) er ein reiskap nytta til å smuldre opp jorda for å gjere åkeren klar til såing eller planting. I dei enklaste utgåvene er arden lagd heilt i tre og berre sett saman av ei trekkstong som i eine enden har ein spiss stong i høveleg vinkel for å kunne skjere seg ned i jorda og rive opp ei fure når reiskapen vert drege framover, og dessutan ei opprett styrestong for at arden kunne haldast i rett posisjon. Arden vart drege av trekkdyr som til dømes okse, ku eller hest, eventuelt av eit menneske, og er den eldste jordbruksreiskapen for trekkdyr som ein kjennar til, nytta i uminnelege tider mange stader i verda.
Bruk
Arden er ein forløpar for kombinasjonen av plog og horv. I motsetnad til plogen, som vender jorda heilt for kvar fåre, løyser arden berre opp jorda, eventuelt vender jorda litt opp i ein rygg dersom arden vert pressa litt mot eine sida. For å få smuldra opp jorda mest mogleg, var det vanleg med såkalla krossarding, å arde heile åkeren i ei lei fyrst, og deretter på tvers eller på skrå i høve til dette. Krossardinga kunne gjerast fleire gongar på same stykket for å få smuldra jorda godt opp.
Ard i høve til plog
Arden har under somme tilhøve føremoner som gjer han meir nyttig enn plogen, og er framleis viktigare enn plogen mange plassar i verda. Arden er til dømes vanlegvis ein lett reiskap som kan løftast eller gli over eller utanom stor stein i små og uregelmessige åkrar, og høver godt i småskalajordbruk. Det vert òg sagt at det i område med mykje turke er best at ein berre smuldrar jorda utan å venda henne. Eroderinga er òg større på jord som er vendt. Dessutan er arden ein universalreiskap som ein ikkje treng å kombinera med andre reiskapar, til dømes ei horv, for å få gjennomarbeida åkeren for såing. Dette er derimot naudsynt når det vert nytta plog. Med arden vart brakkmark og gamal åker broten opp og jorda smuldra, såkornet molda ned, ugraset reinska vekk og jorda gjort klar til ny såing neste sesong.
Typar
Opp gjennom tidene har det vore laga mange ulike ardar. Utføringa varierte med land, landsdel, tidsbolk, kva materiale som var tilgjengeleg og etter kven som stod for arbeidet.
Krokard
Krokard, òg kalla «totenard» og «knæ-al», har ein ås forma som ein krok, som skjerveksen var festa til. Åsen vart sterkast om det vart nytta eit emne som var vokse i ein krok. Styret var ofte festa til åsen med tappar. Det var ymse måtar å festa draget på. Ein type hadde ei jarnbøyle (ein «lekk») som skjækene vart festa til. Arbeidsdjupna vert regulert ved å flytta draget opp eller ned. Denne typen krokard vart ofte kalla ein «lekkard». Det vart òg nytta grindtrekk og då vart arden kalla «grindard», men denne typen må ikkje forveksalast med firesidig gringard, som òg vart kalla «grindard».
Utsjånaden kunne variera etter distrikt og kven som hadde laga arden. Somme plassar, som i Sogn, vart det nytta to typar krokard «fastard» og «såard». Fastarden var ein kraftig ard som vart nytta til å løysa opp jorda med, medan såarden var ein lettare type som vart nytta til å molda ned kornet etter såing.
Hedmarksard
Hedmarksarden, òg kalla «spa-ard» og «si-al», hadde ein rett år som det vertikale styret var fellt inn i. Skjerveksen var festa til styret, så styret måtte vera solid. Arbeidsdjupna vart regulert ved å flytta festet til ei jarnstong som gjekk opp til åsen. I Sverige var denne typen kalla «Hälsingeård» eller «stångård».
Denne typen hadde grindtrekk, så skjækene og arden vart kopla tett saman. Dette gjorde at arden ikkje kunne røra seg fritt i høve til skjækene og han var difor ikkje like smidig som ein lekkard. Men etter som åkrane på Hedmarken var store var dette truleg ikkje eit problem.
Grindard
Grindarden har ein horisontal sole (læst) og drag og meir eller mindre vertikale tverrtre, der det bakre fungerer som styre. I traktene rundt Oslofjorden vart denne typen kalla «firesidig ard» og i Danmark «krok».
Historie
Arden har vore i bruk i rundt 5500 år og er til dømes synt på veggmåleri i egyptiske gravkammer og på måleri frå antikkens Hellas. I antikken var trekkdyra oksar eller kyr.
I Norden har arden vore ein viktig reiskap heilt frå bronsealderen og enda lenger attende i tida, og gjorde framleis si nytte langt fram på 1900-talet. Plogen kom ikkje i bruk i Norden før i vikingtida, slik det går fram av funn av restar av plogskjer av jarn som menneske då hadde fått med seg i grava.
Både arkeologiske funn, bilete på helleristingar, og dessutan spor etter ard som har gått så djupt i molda på åkeren at det har vorte stripar av mørk mold i den ljosare undergrunnen, slik ein mellom anna har funne i grunnen under gravhaugar frå førhistorisk tid, vitnar om at arden har vore ein viktig reiskap i jordbruket i gamal tid.
Kulturell tyding
Pløying med bogeard blir framstilt i helleristingsfeltet på Aspeberget i Tanum i Båhuslen. Ein reknar med at desse helleristingane frå bronsealderen viser grøderituale.
Kommunevåpenet til Stange kommune i Hedmark viser ein ard.
Bremsnes kommune
Bremsnes er ein tidlegare kommune i Møre og Romsdal fylke. Kommunen vart oppretta i 1897 då Kvernes kommune vart delt i fire (Eide, Kornstad, Kvernes og Bremsnes). Bremsnes hadde då 2 917 innbyggjarar og omfatta dei sentrale og nørdre delane av Averøya, den nordvestre delen av øya Frei og størstedelen av Nordlandet.
Bremsnes vart i 1964 delt i tre i samband med kommunesamanslåingar og opphøyrde som eigen kommune. Områda på Averøya og småøyane utanfor vart del av nye Averøy kommune, Nordlandet vart lagt til Kristiansund kommune og områda nordvest på øya Frei til Frei kommune. Bremsnes hadde 5 071 innbyggjarar ved denne inndelinga.
Bremsnes utgjer også eit sokn i Averøy kommune, som svarer til den delen av den tidlegare Bremsnes kommune som vart lagt til Averøy, om har omkring 3 850 innbyggjarar i 2015. Bremsnes kyrkje er ei krosskyrkje i tre frå 1771.
Folketalsutvikling
Folketalsutvikling for tidlegare Bremsnes kommune frå 1897 til 1964:
Nikólas Ganópoulos
Nikólas Ganópoulos er ein gresk songar og låtskrivar.
Eurovision Junior 2003
Ganópoulos med songen «Fíli gia pánta» i Eurovision Junior 2003, den greske uttakinga til Junior Eurovision Song Contest 2003 i København i Danmark. Songen vart framført på gresk, og vann til slutt tevlinga med 5 009 røyster.
Junior Eurovision Song Contest 2003
I den fyrste utgåva av Junior Eurovision Song Contest, Junior Eurovision Song Contest 2003, debuterte Hellas med «Fíli gia pánta», framført på gresk av Nikólas Ganópoulos. Reglane var òg slik at ein måtte skrive songen sjølv. «Fíli gia pánta» av Nikólas Ganópoulos var det fyrste bidraget som vart framført i Junior Eurovision Song Contest, og det fyrste bidraget som vart framført på gresk. Hellas enda på åttandeplass med 53 poeng; tolv frå Kypros, sju frå Kroatia, Noreg og Storbritannia, fem frå Lativa og Romania, tre frå Sverige og eitt frå Kviterussland, Makedonia, Polen, Danmark og Nederland.
Al-Mishraf
Al-Mishraf er ein landsby vest i det sentrale Jemen. Han ligg i San‘a’ guvernement.
Rayman 3: Hoodlum Havoc
Rayman 3: Hoodlum Havoc er eit plattformspel utvikla av Gameloft, Ubisoft og Ubisoft Shanghai. Det blei gjeve ut på Nintendo GameCube, PlayStation 2, Xbox og PC i 2003 og for Mac OS X i 2004. Spelet er det tredje i Rayman-serien. Spelet handlar om Rayman som må stoppe André, ein vond svart «lum», frå å overta verda Rayman bur i. Spelet har aldersgrense 3+ i Europa.
Kontrollar
Rayman blir kontrollert på same vis som i føregangaren Rayman 2: The Great Escape, men i staden for «Energy Spheres» som han hadde der, har han «Laser Washing Powder». I løpet av spelet finn han fem forskjellige av desse, som er:
Handling
André er sagt å ha oppstått ut ifrå vondskap og er leiaren av dei vonde eller svarte «lums». Ei natt forvandlar han dei raude lums til svarte lums. André og dei svarte lums samlar pels og hår frå dyr og forkler seg som «hoodlums». Murfy, ein av innbyggjarane, oppdagar dei. Ikkje lenge etter oppdagar André sjølv at Murfy gøymer seg og byrjar å følgje etter han. Murfy spring tilfeldigvis inn stien der Rayman og venen hans Globox ligg og søv. Akkurat når Murfy er ved dei, vaknar Globox av oppstyret. Når Globox blir klar over situasjonen hjelper han Murfy å få Rayman, som endå søv, i sikkerheit. Globox riv ved eit uhell av hendene til Rayman og ber Murfy fly Rayman i sikkerheit ved å løfte han etter håret. Globox spring så vekk i sikkerheit sjølv, framleis berande på hendene til Rayman.
Snart er det fleire og fleire «Hoodlums» som angrip området. Rayman og Murfy finn Globox som gøymer seg i ei tønne, etter å ha gått eit stykke når dei kom til Council. Men Globox blir vettskremt når «Hoodlums» kjem akkurat etter at Rayman har fått tilbake hendene sine og spring vekk. «Hoodlums» stikk av vidare inn til The Fairy Castle. Mens Rayman og Murfy følgjer etter dei, finn dei ut at planen til André er – å nå Heart of the world og skape ein hær med vonde lums. Når Rayman finn Globox igjen, har Globox klart å svelgje skapningen André. Etter dette prøver Rayman å finne ein doktor som kan hjelpe Globox.
På vegen møter Rayman tre doktorar som han har fire møter med Globox med. Han møter (etter rekkjefølgje) “Otto Psi“, “Romeo Patti” og “Art Rytus”. Seinare i spelet møter han alle på same tid. Dei prøvar å hjelpe Globox ved å pirre André med kroppsmusikk (som André mislikar strekt). Når dei mislykkast, har dei sendt Globox vidare til den neste doktoren. På veg frå den eine doktoren til den andre er det at Rayman støytar på fleire av André's "lums" og han sjølv, samt andre vonde vesen.
Når Rayman vinn over ein av dei vonde vesena, Knaaren, slår dei og André seg saman for å lage meir trøbbel for Rayman. Dei tilkallar Reflux.
Rayman nedkjempar Reflux, gjer André om til ein raud "lum" igjen og vendar tilbake til der historia byrja saman med Globox.
Handhalden versjon
Som eit motstykke til dei tredimensjonale konsoll-versjonane av spelet, er Game Boy Advance og N-Gage versjonane av spelet todimensjonale plattformspel og blir kontrollerte på same vis som i det opphavlege Rayman-spelet.
Omtalar
Rayman 3 fekk generelt god omtale. Spelet har blitt rosa for gode lydeffektar, musikk og grafikk.
Fylkesveg 357 i Møre og Romsdal
Fylkesveg 357 i Møre og Romsdal går mellom Torset og Seterneset i Aure kommune. Vegen er 15,2 km lang.
Fylkesveg 357 (fleirtyding)
Fylkesveg 357 finst i fleire fylke i Noreg:
Chris Slade
Chris Slade er ein walisisk musikar, mest kjend som trommeslagar i det australske hardrockbandet AC/DC. Han tromma for bandet frå 1989 til 1994, og spelte i 1990 på albumet deira The Razors Edge saman med dei første livealbuma deira med vokalisten Brian Johnson, AC/DC Live og på singelen «Big Gun» gitt ut i 1993. Han kom tilbake til bandet i februar 2015 for å erstatta Phil Rudd på «Rock or Bust-turneen». Slade har òg spelt med Manfred Mann's Earth Band, Tom Jones, Toomorrow, The Firm og Asia.
Arne Haukvik
Arne Haukvik var ein norsk politikar og friidrettsentusiast. Arne Haukvik var ein av hovuddrivkreftene bak den årvisse idrettstevlinga Bislett Games i Oslo. Han vart gjerne kalla «Mannen med stråhatten».
Chris Slade
Diskografi
{{2kolonnar|
Arne Haukvik
Som politikar representerte Arne Haukvik Senterpartiet, både i Oslo bystyre (1968-1979 og 1992-1995) og som stortingsrepresentant på 1990-talet. Etter 1997, då han ikkje vart nominert av Senterpartiet, gjekk han over til Pensjonistpartiet.
Chris Slade
Med MIWA
}}
Arne Haukvik
Haukvik hadde ei rekkje verv innan både idrett og politikk. Han var i mange år manager for den australske langdistanseløparen Ron Clarke som Haukvik hadde henta til Noreg for å delta på dei fyrste Bislett Games i 1965. Clarke budde då heime hjå Haukvik. Når det så ringte journalistar og ville intervjua Clarke, inviterte Haukvik dei på jordbær og fløyte i hagen. Dette vart byrjinga på Haukvik sine jordbærselskap og pressetreff som blei ein årleg tradisjon i forkant av Bislett Games. Under Bislett Games 1965 senka Clarke verdsrekorden på 10 000 meter med 34.8 sekund - den nye rekorden blei 27,39.4.
Arne Haukvik var lenge leiar for Bislett-Alliansen og var stemnedirektør for Bislett Games til Svein Arne Hansen tok over. Han arrangerte sjølv jordbærfestane fram til 2001, då han var for sjuk til å halda fram med det. Etter at Haukvik døydde av kreft i 2002, har kona hans, Ingjerd Haukvik, vorte invitert som æresgjest til Bislett Games.
Kjelder
'', henta inn 30. september 2013''.
Fylkesveg 547 i Sogn og Fjordane
Fylkesveg 547 i Sogn og Fjordane går mellom Hellevik og Stavøyvågen i Flora kommune. Vegen er 4,4 km lang.
Statens Museum for Kunst
Statens Museum for Kunst (tidlegare Den Kongelige Malerisamling) er det danske nasjonalgalleri og hovudmuseum for biletkunst og ligg i København.
Statens Museum for Kunst har ca. 10,500 måleri i Den Kongelige Malerisamling, 245,000 koparstikk og andre grafiske blad i Den Kongelige Kobberstiksamling, og meir enn 2,500 gipsavstøpingar. Dei sistnemnte er stilt ut i Den Kongelige Afstøbningssamling i Toldbodgade ved Københavns havn.
Samlingane på Statens Museum for Kunst stammar frå Kunstkammeret til dei danske kongane som har røter attende til Kristian II.
Al-Munaqqab
Al-Munaqqab er ein landsby vest i det sentrale Jemen. Han ligg i San‘a’ guvernement.
Norwich-katedralen
Norwich-katedralen (engelsk Norwich Cathedral) er ein katedral i byen med same namn i Norfolk i England. Katedralen, som er ei biskopskyrkje innanfor den anglikanske kyrkja, er vigd den heilage treeininga.
Soge
Biskopen Herbert de Losinga av Thetford beordra bygginga av Norwich-katedralen. Reisinga av byggverket tok til 1096, i 1145 stod katedralen ferdig. Spiret vart ferdigbygt i 1465. Katedralen nådde då ei høgd på 140 meter, spiret åleine er 95 meter høgt. Ein to-etasjars krossgang, den einaste i England, var bygt mellom 1300 og 1430.
Edith Cavell er gravlagd i katedralen.
Netivot
Netivot (hebraisk skrift נְתִיבוֹת, «stiar») er ein by i Det sørlege distriktet i Israel mellom Beersheba og Gaza. Mot slutten av 2009 hadde Netivot eit folketal på 26 700.
Historie
Netivot vart grunnlagd i 1956 som ein utviklingsby i Negev. Dei første innbyggjarane var immigrantar frå Marokko og Tunisia. I 1990-åra kom det fleire immigrantar til frå Russland og Etiopia. I mange år sleit Netivot med høg arbeidsløyse. Sidan 2008 har Netivot vore mål for åtak frå Gaza med Grad-rakettar. I 2012 eksploderte ein rakett nær ein skule i byen.
Eit stort landemerke er grava til Baba Sali, ein marokkanskfødd kabbalist som er gravlagd der.
Lahti-renna 1971
15 km
<br style="clear:both;" />
50 km
<br style="clear:both;" />
Kombinert
<br style="clear:both;" />
Fylkesveg 365 i Møre og Romsdal
Fylkesveg 365 i Møre og Romsdal går mellom Lesundet og Svinvika i Aure kommune. Vegen er 2,7 km lang.
Lahti-renna 1971
Hopprenn
<br style="clear:both;" />
10 km
<br style="clear:both;" />
Grove Mountains
Grove Mountains er ei stor, spreidd rekkje av fjell og nunatakar over eit område på kring 40 gonger 32 km, kring 150 km aust for Mawson Escarpment i American Highland i Antarktis. Dei vart først fotografert frå lufta under U.S. Navy Operasjon Highjump, 1946–47, og vart namngjeven av Australian Antarctic Names and Medals Committee etter skvadronleiar I.L. Grove, som var pilot med Australian National Antarctic Research Expeditions, og som i november 1958 landa i desse fjella.
Connie Hamre
Bakgrunnsstoff
Hamre i tidsskrift - eit utval:
Halle i Belgia
Halle (fransk Hal) er ein by og kommune i Belgia i distriktet (arrondissement) Halle-Vilvoorde i provinsen Flamsk Brabant. Byen ligg ved Brussel-Charleroi-kanalen på den flamske sida av språkgrensa som skil Flandern og Vallonia. Geografisk ligg Halle på grensa mellom den flamske sletta i nord og det åslendte landskapet i Brabant i sør. Det offisielle språket i Halle er nederlandsk.
Kommunen Halle består av sjølve byen Halle og dei mindre byane Buizingen og Lembeek. Kommunen har kring 36 000 innbyggjarar.
Sophora
Sophora er ei planteslekt av kring 45 artar små tre og buskar i ertefamilien. Artane har ei pantropisk utbreiing. Namnet på slekta er avleidd frå sophera, eit arabisk namn på eit tre med erteblomar.
Phu Quoc internasjonale lufthamn
Han har flysamband med Ho Chi Minh-byen, Hanoi, Can Tho og Rach Gia gjennom Vietnam Airlines, og planlagde ruter til Hanoi og Ho Chi Minh-byen gjennom Air Mekong og Ho Chi Minh-byen, gjenom VietJet Air.
Sophora
På New Zealand er artar frå Sophora kjende som kowhai.
Frøa til artar som Sophora affinis og Sophora chrysophylla er rapportert å vera giftige.
Artar
Sophora omfattar følgjande artar:
Ein el-Asad
Ein al-Asad (arabisk عين الأسد,, begge tyder «løvekjelda») er ein drusarlandsby nord i Israel. Han ligg nær Maghar i Galilea, og høyrer til Merom HaGalil regionale kommune. I 2006 hadde han eit folketal på 806.
Historie
Samfunnet vart grunnlagd i 1899 av drusarar frå Beit Jann, og vart kalla opp etter ei vasskjelde utafor landsbyen.
I ei folketeljing i 1922 hadde Ain al-Asad 48 innbyggjarar: 1 kristen og 47 drusarar, og folketalet auka i 1931 til 81, framleis éin kristen, men no 80 drusarar, i totalt 18 hus.
Kjelder
''
Forsvarets stasjon Fauske
Forsvarets stasjon Fauske på Veten i Fauske, Nordland fylke er ein av Etterretningstenesta sine stasjonar. Stasjonen samlar inn og analyserer informasjon fra utvalde satellitter i verdensrommet. Den vart etablert i 1952. Frå 1965 til 1995 var der to stasjonar i Fauske. I 2017 er berre ein stasjon operativ.
Stasjonen skal ha hjelpt Storbritannia under Falklandskrigen i 1982, og USA i Golfkrigen
Stand by Me
«Stand by Me» er ein song opphavleg framført av Ben E. King og skriven av King, Jerry Leiber og Mike Stoller, inspirert av samla «Lord Stand by Me», i tillegg til to linjer frå Salmane 46:2–3. Det finst over 400 innspelingar av songen. Songen vert nytta i musikken til filmen Stand By Me frå 1986.
Songen
I følgje dokumentaren History of Rock 'n' Roll hadde ikkje Ben E. King tenkt å spele inn songen sjølv då han skreiv han. King hadde skrive han for The Drifters, som avslo songen. Etter innspelinga av «Spanish Harlem» hadde King noko studiotid til overs. Produsentane for innspelinga, Jerry Leiber og Mike Stoller, spurte om han hadde fleire songar. King spelte «Stand by Me» på pianoet for dei. Dei likte han og kalla studiomusikarane attende for å spele han inn.
Stoller hugsar det annleis: Eg hugsar med kom ut frå kontoret vårt medan Jerry og Ben arbeidde på teksten til ein ny song. Kind hadde byrjinga av ein melodi som han song acappella. Eg sette meg ned med pianoet og arbeidde fram harmoniane, utvikla eit bassmønster som vart kjenneteiknet til songen. Ben og Jerry skreiv raskt ferdig teksten...
Somme hevdar at arrangøren Stan Applebaum ikkje berre kunne ha laga eit heilt strykearrangement på sparken mot slutten av innspelingar, og heller ikkje klart å kopiert og fordelt alle delane, noko som støttar den mindre dramatiske versjonen av korleis songen vart til. Med på songen spelte Romeo Penque på saksofon, Ernie Hayes på piano, Al Caiola og Charles McCracken på gitarar, Lloyd Trotman på bass, Phil Kraus på perkusjon og Gary Chester på trommer.
King nådde toppen av R&B-lista med songen og ein fjerdepalss på poplista i USA, då han kom ut i 1961. I 1986 vart songen gjeven ut på ny i samband med filmen med same namn, og han nådde då niandeplassen på lista. Han vart då òg nytta i ein reklame for Levi Jeans. Songen nådde førsteplassen på singellista i Storbritannia i 1987, hovudsakleg på grunn av reklamen, og 27. plass då han kom ut første gongen.
Songen vart ikkje gjeven ut på eit album før to år etter singelen, på albumet Don't Play That Song!.
«Stand by Me» vart rangert på 122. plass på lista til Rolling Stone over dei 500 beste songane gjennom tidene. I 1999 kåra BMI songen til den fjerde mest framførte songen på 1900-talet, med kring sju millionar framføringar.
27. mars 2012 annonserte Songwriters Hall of Fame at «Stand By Me» skulle få Towering Song Award fro 2012 og at King skulle ærast med Towering Performance Award for innspeligna av songen.
Kjende innsprlingar
Det finst over 400 innspelingar av «Stand by Me». Somme av dei mest kjende er:
Warszawa Dome
Warszawa Dome er ein isdekt kuppel med ei høgd opp mot 450 m sørvest på King George Island, som grensar til Ezcurrafjorden, Admiralty Bay, Bransfieldsundet og Maxwell Bay. Han vart namngjeve av den polske antarktisekspedisjonen i 1980, etter Warszawa, hovudstaden i Polen.
Ofakim
Ofakim (hebraisk skrift אֳפָקִים, tyder «Horisontar») er ein by i Det sørlege distriktet i Israel, 20 kilometer vest for Beersheba. Han vart grunnlagd som ein utviklingsby den 19. april 1955. I 2012 hadde Ofakim 24 634 innbyggjarar.
Historie
Ofakim vart grunnlagd som eit regionssenter for landsbyane i området. Dei første innbyggjarane var jødiske immigrantar frå Nord-Afrika og India.
Shiho Ogawa
Shiho Ogawa er ein japansk fotballspelar.
Fylkesveg 365
Fylkesveg 365 finst i fleire fylke i Noreg:
Storebro
Storebro er ein svensk tettstad i Vimmerby kommun i fylket Kalmar län i landskapet Småland. I 2006 hadde tettstaden 974 innbyggjarar.
Labradorte
Plantar
Dei tre artane ein bruker til labradorte er
Alle tre er låge, seintveksande og vintergrøne plantar som hovudsakleg veks i boreale våtmarksområde. Dei har lêraktige blad som er mørkegrøne på oversida og krøller seg litt nedover i kantane. Undersida er dekt av kvite hår.
Bruk
Blada av labradorte blir ofte brukt som drikke. Dei kan plukkast om våren og tørkast. Fordi plantane veks seint, plukker ein gjerne blada enkeltvis annakvart år frå ulike plantar. Blad og greiner kan også brukast til å smaksetja kjøt ved at ein legg kjøtet til bløyt i avkoket. Fleire ulike talarar av athabaskiske språk og inuittar har brukt labradorte. Bruken av labradorte er også dokumentert blant til dømes yuroktalande folk.
På 1700-talet brukte tyske bryggarar R. tomentosum i ølbrygging. Verknaden skal ha vore å gje ølet meir effekt, men tilsetninga blei forboden fordi ein meinte ho førte til meir aggresjon.
Labradorte inneheld ledol, som kan vera giftig. Dei ulike slaga og vekstar på ulike stader kan ha forskjellig ledolinnhald. R. groenlandicum har det lågaste innhalde. Som annan rhododendron inneheld dei også grayanotoksin, eit giftstoff som kan vera farleg for menneske og som har ført til dødsfall blant bufe.
Al-Qadam
Al-Qadam er ein landsby vest i det sentrale Jemen. Han ligg i San‘a’ guvernement.
Konrad Winkler
Konrad Winkler er ein tysk tidlegare kombinertløpar frå Neuhausen i Erzgebirge og som representerte Aust-Tyskland. Han vart verdsmeister i kombinert i 1978, fekk VM-sølv i 1982 og tok bronsemedaljen i vinterleikane både i 1976 og 1980.
Aktiv
Winkler vart i 1974 europameister i kombinert for juniorar. Året etter vart han nummer ni i øvinga både i Lahti og Holmenkollen. Under vinter-OL i Innsbruck i 1976 fekk han bronsen i kombinert bakom landsmannen Ulrich Wehling og sølvvinnaren Urban Hettich frå Vest-Tyskland. I 1977-sesongen vann han klare sigrar både i Lahti og i Svenska skidspelen i Falun.
Winkler var i 1978 tilbake i Lahti, der han vann gullmedaljen i kombinert under VM 1978. På dei to andre medaljeplassane kom Rauno Miettinen frå Finland og førnemnde Ulrich Wehling, ein rein kopi av sigerspallen under Lahti-spelen året i førevegen. To år seinare, under OL 1980 var rollene omsnudd for dei to austtyskarane; Wehling vann gullet og Winkler fekk bronsen, og mellom seg på resultatlista hadde dei ein finne, denne gongen var det Jouko Karjalainen som tok sølvmedaljen.
I 1981 kom Winkler på andreplass i kombinertrennet i Holmenkollen, slått av Jouko Karjalainen. Eitt år etter var han tilbake i Kollen-anlegga og det vart ein ny andreplass. Han og landsmannen Uwe Dotzauer kjempa jamsides i oppløpet med Tom Sandberg om å vinne VM-tittelen i kombinert under ski-VM 1982. Winkler slo Dotzauer med eit halvt sekund, men måtte nøye seg med sølvmedaljen, to tidels sekund bakom Sandberg.
Winkler la opp etter 1982-sesongen.
Ullapool
Ullapool  (skotsk-gælisk Ullapul) er ein by i regionen Highland i Skottland. Han har kring 1500 innbyggjarar.
Ullapool ligg nord på den skotske vestkysten, og er den einaste større busetjinga på vestkysten nord for Isle of Skye. Byen ligg ved fjorden Loch Broom.
Ullapool vart grunnlagt etter teikningar av Thomas Telford som ei fiskerihamn i 1788. Hamna er enno sentrum for byen. Det er ferjesamband frå Ullapool til Stornoway på Lewis og Harris på dei Ytre Hebridane.
Sektor i București
Den rumenske hovudstaden București er administrativt delt inn i seks sektorar (rumensk sectoare), fastlagd gjennom ''Dekret nr. 284 av 31. juli 1979 vedrørande etablering av sektorar i București kommune''. Inndelinga er under vurdering. Bydelane innanfor kvar sektor har ikkje administrative funksjonar.
Capitol
Capitol ligg i eit parkområde kalla Capitol Grounds, med National Mall i vest. Ein fontene, Bartholdi Fountain, og ein dam, Reflecting Pool, er delar av parken.
Namnet «Capitol» blei gjeve av Thomas Jefferson då utforminga av Washington som hovudstad blei planlagd. Det stammar frå Kapitol i Roma. Lovgjevande forsamlingsbygg i fleire delstatar i USA blir også kalla «Capitol».
Kommunalreforma i Danmark i 2007
Kommunalreforma òg kalla Strukturreforma, var ei endring i administrasjonen av Danmark. Reforma vart vedteken i 2005, og frå 1. januar 2007 vart 271 kommunar slått saman eller ført vidare i 98 nye kommunar. På same tid vart 13 amt avløyst av 5 nye regionar. Ved denne reforma fall alle amtsfunksjonar bort.
Francisco Antonio de Agurto
Francisco Antonio de Agurto y Salcedo, første marki av Gastañaga var ein spansk adelsmann, statthaldar og guvernør av baskisk opphav. Han vart den første Marquis de Gastañaga i 1676 og var guvernør i Dei habsburgske Nederlanda mellom 1685 og 1692. Han leia dei spanske soldatane i slaget ved Fleurus i 1690 og klarte ikkje å forsvare Mons mot franskmennene. Han bygde eit nytt kongekapell, St. Josef, i Waterloo i 1687 i eit forsøk på å blidgjere hoffet, men vart kalla attende til Madrid då han mislukkast å forsvare Mons. Etter dette vart han statthaldar i Catalonia mellom 1694 og 1696, der han møtte den franske invasjonen under niårskrigen.
Wimple Dome
Wimple Dome er ein isdekt ås, 715 moh, som ligg 2 nautiske mil (3,7 km) sør for Hanson Hill og 2 nautiske mil (3,7 km) aust for Bone Bay på nordsida av Trinityhalvøya. Namnet vart nytta av medlemmar frå Falkland Islands Dependencies Survey (FIDS) etter kartlegginga deira i 1948 og er skildrande for forma av isen. Wimple er eit engelsk ord for hovudplagget som nonner går med.
Forsvarets stasjon Varanger
Forsvarets stasjon Varanger heitte i byrjinga Forsvarets Forsøksstasjon Vadsø (FFSV), ved Thomaselv 3 km utanfor Vadsø sentrum, er ein av etterretningstenesta sine tre stasjonar i Finnmark.
Stasjonen, som har oppgåver knytt til militær signaletterretning, vart etablert like etter andre verdskrig. Den har vore permanent operativ sidan byrjinga av 1950-talet, og vart gradvis utbygt gjennom fleire tiår under den kalde krigen. Den siste utvidinga, med nye bygg, fann stad i 1996.
Horlick Mountains
Horlick Mountains er ei fjellkjede i Dei transantarktiske fjella i Antarktis, som ligg ust for Reedybreen og omfattar Wisconsin Range, Long Hills og Ohio Range.
Fjella vart oppdaga i to observasjonar av Byrd-ekspeidsjonen, 1933-35, den eine observasjonen av Kennett L. Rawson unde rein flutur den 22. november 1934 og den andre av Quin Blackburn i desember 1934. Delar av Wisconsin Range vart registert på flyfoto tekne av USN Operation Highjump, 1946-47. Heile fjellgruppa vart kartlagd frå flyfoto tekne av U.S. Navy 1959-64. Fjella vart namngjevne av admiral Richard E Byrd etter William Horlick i Horlick's Malted Milk Corp., som støtta ekspedisjonen i 1933-35.
Duane Allman
Howard Duane Allman var ein USA-amerikansk gitarist, studiomusikar og opphavleg medlem og leiar av The Allman Brothers Band fram til han omkom i ei motorsykkelulukke i 1971, 24 år gammal.
The Allman Brothers Band vart skipa i Jacksonville i Florida i 1969. Bandet hadde stor suksess tidleg i 1970-åra. Allman er best hugsa for den korte, men innverknadsrike perioden i bandet og særleg for måten han spelte slidegitar på og den nyskapande improvisasjonen hans. I 2003 vart han rangert på andreplassen på lista til Rolling Stone over dei 100 beste gitaristane gjennom tidene, berre bak Jimi Hendrix. I 2011 vart han rangert på niandeplassen på ei liknande liste. Gitartonen hans (skapt med ein Gibson Les Paul og to 50-watts bassforsterkarar frå Marshall) vart kåra til ein av dei beste gjennom tidene av Guitar Player.
Allman var ein mykje etterspurt studiomusikar før og under tida hans i bandet, og han spelte med etablerte stjerner som King Curtis, Aretha Franklin, Wilson Pickett, g Herbie Mann. Han medverka òg stort til albumet Layla and Other Assorted Love Songs av Derek and the Dominos i 1970.
Ringo Starr & His All-Starr Band
Ringo Starr & His All-Starr Band er ei supergruppe som framfører konsertar og frå tid til anna har gjeve ut konsertalbum. Ho er leia av Ringo Starr, som er den einaste faste medlemmen frå starten i 1989 og i dei 12 (per 2017) forskjellige samansetjingane av gruppa.
Metrosideros bartlettii
Metrosideros bartlettii, på engelsk også kalla Bartlett's rātā, Cape Reinga white rātā og på maori rātā Moehau, er ein av tolv Metrosideros-artar som er endemiske på New Zealand. Treet er svært sjeldan, og er rekna som kritisk truga av IUCN. Det er kjenneteikna av kvite blomar i ei slekt der raude blomar er mykje vanlegare.
Ringo Starr & His All-Starr Band
Den fyrste utgåva av All-Starr Band bestod av Rick Danko og Levon Helm frå The Band, Nils Lofgren og Clarence Clemons frå The E Street Band, Dr. John, Billy Preston, Joe Walsh og Jim Keltner. Songane som blir framførte er typisk ei blanding frå Starr sin solokarriere, songane hans frå The Beatles og hittane til dei enkelte medlemmene. Gruppa har ikkje gitt ut ny musikk på album.
Metrosideros bartlettii
Treet har eit utbreiingsområde heilt nord på Nordøya ved Te Paki, i tre område med tett urskog nær Spirits Bay (34° S) som ikkje er øydelagde av brann — Radar Bush, Kohuronaki Bush og Unuwhao Bush. Ein kjenner berre til 25 utvaksne tre i vill tilstand (ned frå 34 i 1992), og dei fleste av desse er anten sjuke eller i ferd med å døy.
Ringo Starr & His All-Starr Band
Utvalet har variert sidan, men det er eit minimumskrav at ein har gitt ut tre hitsongar, og at ein kan spela songane til dei andre i gruppa.
Metrosideros bartlettii
Skildring
Metrosideros bartlettii blei oppdaga for vitskapen i 1975 av John Bartlett, ein lærar frå Auckland. Han fann eit uvanleg tre i Radar Bush, 9.,5 km søraust for Cape Reinga. Det gjekk nesten ti år før blomane blei sanka, slik at treet kunne få ei vitskapleg skildring.
Bartletts rātā kan bli opptil 30 meter høgt. Stammen kan ha ein diameter på 1,5 meter. Det byrjar vanlegvis livet som ein halv-epifytt på tre som taraire (Beilschmiedia tarairi), pūriri (Vitex lucens), rewarewa (Knightia excelsa) eller trebregnar (Cyathea). Det kan også veka på bakken, på fjellutspring eller klipper.
Treet har kvite blomar danna av ei stor mengd støvberarar i november eller desember. Frøa mognar i mars eller april. Bartletts rātā minner om nordleg rātā (Metrosideros robusta), men skil seg frå dette gjennom dei små kvite blomane og blada. Desse smalnar til ein spiss i enden, medan dei til nordleg rātā har hakk i enden. Eit anna særmerke er den kvite eller kvitgråe borken som kan skala av i mjuke flak. Dette trur ein kan vera med på å verna mot brannskader, noko som kan ha hjelpt treet klara seg i eit område med mykje skogbrann.
Vern
Iwien Ngāti Kurī og Department of Conservation på New Zealand har arbeidd saman om å auka talet på tre. Det er planta 360 tre i Radar Bush og Kohuronaki Bush. Det blir også drive arbeid med planting i Unuwhao Bush, den viktigaste veksestaden til treet, og med å etablera nye veksestader nord på New Zealand med frø frå alle dei gjenverande områda av vaksne tre. Dette skal maksimera genetisk mangfald blant trea.
Dyrking
Treet blir dyrka i hagar og liknande, men dei fleste dyrka trea stammar frå éin plante. Trea spirer lett frå friske frø, og kan også formeira seg gjennom stiklingar, sjølv om dei er seine til å slå rot. Bartletts rātā føretekker solfylte veksestader med næringsrik, veldrenert jord. Plantar som er blitt dyrka på New Zealand er relativt hardføre i ei rekkje tilhøve, og har overlevd mild frost - noko som ikkje førekjem i det naturlege habitatet deira.
Storvik i Sandviken
Storvik er ein tettstad i Sandvikens kommun i Gävleborgs län i landskapet Gästrikland i Sverige. I 2005 hadde tettstaden 2 251 innbyggjarar.
Dickey Betts
Forrest Richard Betts, kjend som Dickey Betts, er ein USA-amerikansk gitarist, songar, låtskriva og komponist, mest kjend som opphavleg medlem i The Allman Brothers Band.
Han vart med bandet innlemma i Rock and Roll Hall of Fame i 1995 og vann ein Grammy fo besste rockefamføring med bandet for instrumentale hans «Jessica» in 1996. Betts vert rekna som ein av dei beste gitaristane gjennom tidene, og danna i lag med Duane Allman ein av rockens beste gitarduoar, og introdusere melodiske, doble gitarharmoniar og kontrapunkt som «omgjorde reglane for korleis to rockegitaristar kan arbeide i lag, og fullstendig skrota dei tradisjonelle rollene med ein rytmegitarist og ein sologitarist, og stod i staden tå mot tå».
Betts vart rangert på 58. plassen på Rolling Stone si liste over dei 100 beste gitaristane gjennom tidene i 2003, og på 61. plassen på tilsvarande liste i 2011.
Fylkesveg 361 i Møre og Romsdal
Fylkesveg 361 i Møre og Romsdal går mellom Ulvsnes og Rønsvika i Aure kommune. Vegen er 9,0 km lang.
Mari Kawamura
Mari Kawamura er ein japansk fotballspelar.
Marble Arch
Monumentet blei utforma av arkitekten John Nash i 1828 som ein seremoniell portal til Buckingham Palace, den nye kongelege residensen som også blei utforma av Nash. Han er basert på Konstantinbogen i Roma, og er bygd i carraramarmor. Marble Arch blei opphavleg sett opp på The Mall like utanfor Buckingham Palace, men det viste seg raskt at opningen var for smal til at monarken si vogn kunne køyra gjennom. Han blei derfor flytta til si noverande plassering i 1851.
Bogen står like ved Tyburn, der ein utførte talrike offentlege avrettingar mellom 1388 og 1793. Ein plakett som markerer staden er sett ned på ei trafikkøy like ved.
Kyrkjebrannar i Noreg
Kyrkjebrannar i Noreg har skjedd sidan kyrkjebygging tok til kring år 1000. Trekyrkjer har vore særleg utsett, og brannar har medverka til at berre 28 av truleg over 1000 (kanskje 2000) stavkyrkjer finst i dag. Kyrkjebrannar har vore utløyst av lynnedslag, open eld, påtenning, krig eller spreiing frå brann i andre bygg i – etter omkring 1900 også feil ved elektriske installasjonar. I åra 1992–1996 vart ei rad kyrkjer tende på av ungdom som i nokre tilfelle var knytte til ekstreme miljø. Eit av desse hadde Varg Vikernes som frontfigur, han vart seinare dømd for tre kyrkjebrannar. Ein del kyrkjer i Noreg har no automatiske brannslokking og overvakingssystem. I 2011 uttalte brannsjef Guttorm Liebe i Skien otte fordi berre fem av 76 kyrkjer i Telemark hadde sprinkling. I 2009 hadde ei av tre norske kyrkjer sprinkling.
Fylkesveg 361 (fleirtyding)
Fylkesveg 361 finst i fleire fylke i Noreg:
Pye Records
Pye Records er eit britisk plateselskap. Pye sine mest kjende artistar var Lonnie Donegan (1956-69), Petula Clark (1957-71) og The Kinks (1964-71). Selskapet bytte namn i 1980, men tok namnet tilbake i 2006.
The Pye Company selde opphavleg TV- og radioapparat. Selskapet kjøpte opp Nixa Records i 1953 og hamna slik i platebransjen. I 1955 kjøpte selskapet opp Polygon Records, eit selskap som hadde far til Petula Clark i kontroll over distribusjonen av platene hennar. Dermed oppstod Pye Nixa Records. I 1959 vart namnet endra til Pye Records, og ATV åtte 50% av selskapet. ATV kjøpte opp dei attverande aksjane i 1966. To underavdelinger oppstod, Pye Golden Guinea Records og Piccadilly Records. I 1970 lanserte Pye folk, jazz, blues og progressive artistar på Dawn Records, og den mest kjende artisten der var Mungo Jerry.
Då namnerettane opphøyrde i 1980, endra selskapet namn til PRT Records. Katalogen hamna då i eige hos Castle Communications.
I 1958 vart Pye International Records starta. Selskapet distribuerte mange amerikanske etikettar, inkludert Chess Records, A&M Records, Kama Suttera Records, Colpix Records, Buddah Records, og King Records i Storbritannia.
I 1960 lanserte Pye lågbudsjettsetiketten Marble Arch som relanserte ei rekkje tidlegare Pye-utgjevingar.
I juli 2006 vart Pye reaktivert av Sanctuary for å utgje «indie» pop og «alternative» artistar.
And did those feet in ancient time
«And did those feet in ancient time» er eit kort dikt av William Blake i forordet til hans episke dikt Milton, a Poem. Diktet vart trykt kring 1808. I dag er han best kjend som hymnen «Jerusalem», med musikk skriven av sir Hubert Parry i 1916.
Songen blei populær i England på 1900-talet, og er blitt kalla ein uoffisiell nasjonalsong. Han er blitt brukt som symbol for England ved ulike idrettstilstellingar, som rugby, cricket og i Commonwealth Games. I 2006 la det konservative parlamentsmedlemmet Daniel Kawczynski fram eit forslag for Det britiske parlamentet om at songen skulle gjerast til nasjonalsong. Forslaget blei ikkje vedteke.
Bakgrunn
I den vanlegaste tolkinga av diktet, impliserer Blake at ei vitjing av Jesus ville for ei kort stund skapt himmel i England, i motsetnad til dei «mørke sataniske fabrikkane» i den industrielle revolusjonen.
Ei linje frå diktet, «Bring me my Chariot of fire!» syner til 2 Kong 2:11, der profeten Elia vert henta til himmelen: «And it came to pass, as they still went on, and talked, that, behold, there appeared a chariot of fire, and horses of fire, and parted them both asunder; and Elijah went up by a whirlwind into heaven.» (Medan dei gjekk der og snakka saman, kom det brått ei eldvogn med eldhestar føre og skilde dei frå kvarandre. Og Elia fór opp til himmelen i stormen). Linja inspirerte til tittelen på filmen Chariots of Fire frå 1981.
London Records
London Records er eit plateselskap med hovudkvarter i Storbritannia. Det distribuerte opphavleg plater i USA, Canada og Latin-Amerika frå 1947 til 1979, før det vart eit delvis sjølvstendig selskap.
London Records oppstod etter ein strid om eigarskapen mellom den britiske greina og den amerikanske greina av Decca Records.